《次韵康庆之见过醉归读予鄙作》
元代·方回

饭颗山头老面瘦，沈香亭北碎颜醒。
二豪诗骨已沦渊，谁能汲古出深井。
康侯天笔雕风骚，一蹴已过庐山高。
大鹏运海翔六翮，我岂能为腹背毛。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。